สบายดี หนูขอสอบถามหน่อยค่ะ หนูเป็นฝีบ่อยมาก ปี2020นี้หนูเป็นฝีมาแล้ว4ครั้ง และเป็นในจุดสำคัญด้วย หนูอยากรู้ว่าทำไมถึงเป็นเยอะขนาดนี้ อยากรู้สาเหตุคะ ขอบค่ะ🙏
สวัสดีค่ะ ไม่แน่ใจว่าฝีในจุดสำคัญคือฝีที่อวัยวะเพศหรือไม่การมีตุ่มหนอง หรือตุ่มฝีที่อวัยวะเพศหญิงนั้นอาจมีสาเหตุมาจาก การอุดตันและติดเชื้อของต่อมตรงบริเวณอวัยวะเพศ ชื่อต่อมบาร์โทลิน ทำให้เกิดเป็นก้อนปวด บวม แดง อาจมีหนองคั่งข้างใน การติดเชื้อแบคทีเรีย เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ หรือเป็นตุ่มแพ้จากการสัมผัส อาจจะคันด้วยได้โดยหากเป็นตุ่มฝีขนาดใหญ่ เจ็บปวด บวม แดง มีหนอง และกลับมาเป็นบ่อยๆ ควรไปพบแพทย์เพื่อให้ได้การวินิจฉัยที่แน่ชัด รักษาตามสาเหตุ เช่นถ้ามีการอุดตันของต่อมที่สร้างน้ำหล่อลื่นที่อวัยวะเพศ อาจจะต้องผ่ากรีดระบายหนอง และเย็บปิดปากถุง เพื่อไม่ให้เกิดการติดเชื้อซ้ำๆเป็นต้นเบื้องต้นใช้น้ำเปล่าสะอาดล้างภายนอกได้ ไม่เอาสบู่ถูโดยตรง ไม่สวนล้างช่องคลอด รักษาความสะอาดไม่ให้อับชื้น งดการมีเพศสัมพันธ์ ยังไม่เอายาอะไรมาทาเอง ไม่เอามือไปบีบหรือแกะที่บริเวณที่เป็นก้อนฝี